Susan la Flesche Piccotte

Susan la Flesche Piccotte (Erreserba india Omaha, Nebraska, 1865eko ekainaren 17a –  Walthill, 1915eko irailaren 18a) Omahako mediku eta erreformatzailea zen XIX. mendearen amaieran. Medikuntza gradua eskuratu zuen lehen indigena estatubatuarra izan zen.Speroff (2003), 109. Osasun publiko eta Omaha herriaren legezko lurren banaketaren aldeko kanpaina egin zuen. 

 Biografia 
Haren ama, Waooo-Winchatcha (Mary Gale), frantziar-omaharra zen, eta haren aita, Joseph La Flesche, Iron Eye/Ojo de Hierro, erdi omaharra, azken omahar-burua izan zen. Susan lau alaben arteko gazteena zen: Susette (1854-1903), Rosalie (1861-1900), Marguerite (1862-1945) eta bera. Francis La Flesche antropologoaren arreba-erdia zen, eta Standing Bear ponka-buruaren iloba.

Erreserbako eskola amaitzean, Institut Hampton, Hamptonen (Virginia) eta Pensilvaniako Emakumearen Eskola Medikora joan zen ikastera. 1889ko martxoan lizentziatu zen eta erreserbara itzuli zen mediku gisa lan egiteko. Susan La Flesche Picotte Estatu Batuetako lehen mediku indigena izan zen, eta funtsezkoa izan zen bere herriari, Omahari, laguntza medikoa eta higiene hobea emateko. Haren ahizpa Margueritek erreserba-eskolaburu zuen. Charles eta Henry Picotte anaiekin ezkondu ziren.

Gainera, ekintzaile soziala izan zen indigenei saldutako lurren erosketa kontuetan, eta alkoholismoari edo tuberkulosiari aurre egiteko kanpainak sortu zituen.

1894ko ekainean ezkondu zen Henry Picotterekin, eta bi seme-alaba izan zituzten. Hezur-minbiziaz hil zen ziur aski.  

 Aintzatespenak 

 Walthilleko ospitale batek bere izena darama bere omenez, Susan La Flesche Picotte Memorial Hospital.

 Iruditegia 

 Erreferentziak 

 Kanpo estekak 

Kategoria:Nebraskarrak
Kategoria:Ameriketako Estatu Batuetako medikuak
Kategoria:Emakume medikuak
Kategoria:Frantziar estatubatuarrak
Kategoria:Ameriketako Estatu Batuetako jatorrizko herrietako kideak